
Aruba tin husticia di clase? 

TUR PEDOFIEL Dl MUNDO TA WELCOME NA ARUBA, 
HACI NAN FECHORIA, Y PAGA BUTYTA LIBER 

DIASABRA atardi a detene un homber di nacionalidad Mericano, kende 
ta(bata) di vakantie na Aruba. Un mucha di 12 aña di Chile, tambe turista, a 
keh’e di a hinca man den su bikini y mishi cu su parti delicado, bou awa na 
lama di Palm Beach. 

Enbes di ta sera y enfrenta e sospechoso aki di acuerdo cu nos leynan, lagu’e 
sinta su castigo aki na KIA, pueblo sigur lo bisa cu berdad cu Gobierno ta 
ehecuta su maneho manera pueblo ta desea. 

Pero pa lagu’e paga un un transaccion (multa) halto, a acepta su culpabilidad 
y nos a lagu’e sigui su caminda no ta manera di trata un sospechoso asina. Ley 
mester conta pa tur hende, sea bo ta Mericano, Latino, of Arubiano. 

Riba nos pregunta cuanto dia el a keda cera y cuanto el a paga pa su libertad, 
no por a haya contesta tampoco. Pesey Aruba tin husticia di clase, pasobra no 
por a haya sa tampoco ki dia el a bandona Aruba. E forma cu el a bay, ta indica 
cu Aruba su portanan ta habri pa tur pedofiel na mundo bin aki, pasobra tog 
no tin castigo. 

Su fonnia a haya cu Trudy Hassell ta abusa di su poder 

Mama di dos yiu a keda "secuestra" pa 
Trudy Hassell, pero a recobra su libertad, 
pero mester bandona isla den shete dia 



AYERA mainta tempran riba rednan social por a 
tuma nota di e caso di un mama di dos yiu “secues- 
tra” dor di Trudy Hassell di Warda Nos Costa. E 
famia ta papia di “secuestra” pa motibo cu no tin 
motibo pa mantene deteni. 

E intencion tabata pa ayera den oranan di mainta 
pa bay Corte pa ordena Trudy Hassell/WNC laga e 
señora, kende tin un peticion di asilo, den libertad, 
despues cu no a logra cu intermediacion policial. 
Finalmente abogado Janice Scheper y famia a di- 
cidi di acerca Minister di Husticia, Andin Bikker 
kende a bisa cu mester cumpli cu decision di Corte. 

Sinembargo ni asina a logra haya libertad di e se- 
ñora pa cual a tuma contacto cu 24ora.com pa un 
biaha mas demostra cu e directora di WNC, Trudy 
Hassell no ta cumpliendo cu ordo ni decisionnan 
tuma den e caso. 

Finalmente casi 24 ora despues di e decision di 
Corte, e señora a wordo laga liber y a reuni cu su 
yiu muher, familiar y amigonan cu tabata sper’e 
pafo. 

E famia ta pensa cu simplemente Hassell, y niun 
otro hende, tabata buscando un motibo pa trata di 
keda wante cera, pero cu tanto presion ñnalmente 
a laga e señora den libertad. 



A lague den libertad, pero a pone firma un docu- 
mento na Hulandes, cu e no ta compronde. Na final 
aparentemente a pone firma un documento cu e ta 
“meld” tur dia lO’or na sede di WNC na Sabana 
Berde y cu e mester bandona Aruba prome cu 7 dia 
sino e por wordo deteni y deporta di e isla. 

Na momento cu el a sali y cu esnan pafo a realisa 
kico a pon’e firma, sin presencia di un abogado, 
esaki a causa rabia y consternacion. Nan lo sigui 
cu e lucha awor, a keda expresa. 

Taxislanan malcontento a paralisa 
Irafico riba Lloyd Smit Blvd 






NOTABEL tabata presencia di 
decenas di taxista diamars main- 
ta na momento di entrega di un 
Manifiesto na Minister di Trans- 
porte, Chris Romero, cu segun co- 
mentarionan pa “casualidad” ta- 
bata encontra su mes na Aruba pa 
ricibi esaki. 

Notabel tambe tabata e tono di voz 
cu el a dirigi su mes na taxistan- 
an cu pa hopi tempo caba ta bus- 
cando reunion, atencion y solucion 
cune, pero no a ricibi esaki for di 
aña pasa si no ta mas. 

Tambe Minister di Turismo, Dan- 
gui Oduber a baha pa uni su mes 
cu su colega, unda e taxistanan a 
trece nan disgusto na su persona 
tambe y inmediatamente a pidi e 
mandatario aki un reunion, paso- 
bra e tin e cartera di turismo. 

Ayera den oranan di mainta 
taxistanan a reuni na ex Bushiri 
Beach Hotel y asina hunto a sali 
pa Bestuurskantoor pa entrega 
un Manifiesto den cual nan ta ex- 
presa algun preocupacion y haci 
algun peticion. 

E marcha tabata lidera pa Linda 
Orman, vocero di un grupo grandi 
di taxista. Na yegada a pidi pres- 
encia di Minister di Transporte, 
Chris Romero, kende a haya com- 
pania di Minister Dangui Oduber, 
kende ta encarga cu Turismo. 

Por a nota cu e taxistanan a fada 
di ta spera tanto tempo cu nan 
preocupacion y peticionnan y no 
ta mira ningun movecion, ningun 
reaccion di esnan concerni. P’esey 
a entrega e Manifiesto cu ta con- 
sisti di diferente punto. 


Ta trata di puntonan cu nan ta 
desea p’e mandatario atende y pa 
resolve e problemanan cu tin den 
mundo di transporte. 

Nan ta pidi moratorio riba tur 
vergunning TX, T y 0. Nan ta bisa 
cu mester stop cu otorgamento di 
permisonan O pa motibo di compe- 
tencia inhusto y nan ta uza como 
referencia Raport Benschop. 

Pa por controla e situacion den 
transporte mihor, mester instala 
Comision di Transporte, manera 
cu ta describi den e Landsveror- 
dening. Esey ta encera cu mester 
regula tur e vergunningnan men- 
ciona den Transporte, basa riba 
reglanan di e permisonan. 

Loke tin nan hopi preocupa tambe 
t’e contradiccion den e maneho 
pa loke t’e dandsverordening” y 
“Landsbesluit”. 

Tambe nan ta haya cu mester tin 
mas control y actua mas estricto 
cu esnan cu tin un permiso, y cu 
si nan ta viola of violando reglan- 
an di nan vergunning, impone un 
boet riba nan. 

Y nan ta pidi p’e chauffeurnan di 
vergunning 0 mester por cumpli 
cu mesun rekisitonan cu esnan 
di e otro vergunningnan, p.e. nan 
tambe mester pasa drugtest. Mes- 
ter bin cu accion contra di taxista 
piratanan. 

Un gran parti di e 450 taxistanan 
tabata presente na Bestuurskan- 
toor, pasobra apesar cu e Minister 
a atende nan, pero ta sinti un falta 
di accion di parti di e mandatario. 
Nan ta spera cu e accion di ayera 
mainta, cu awor si lo haya oido. 

Confusion y hopi pregunta habri, 
Paulus Martijn no a wordo localisa 



DIAMARS atardi pa anochi, e noticia cu a haya cur- 
pa sin bida di Paulus Martijn a coy full un otro rumbo. 
Ta parce cu famianan mes a plama e noticia aki, cu a 
plama bay te Hulanda. 

Manera a trece den un Developing Story den oranan 
di merdia cu informacion a drenta cu lo a haya e curpa 
sin bida di Martijn. Famianan tabata na Zeerover y 
por a mira ambulance y polis tambe. 

Pues tabata mustra algo oficial, cu esnan cu a sali 
mainta rumbo Colombia lo a localisa e curpa te cu nan 
ta na caminda cu ne pa Aruba, cual ta algo cu no ta 
normal. Aki ta unda cu e storia a cambia, ora nos pone 
puntonan hudicial cu mester tene cuenta cune. 

Na prome lugar no ta posibel pa yega piki un curpa sin 
bida pone den boto y sali direccion Aruba cune. 
Autoridad Colombiano hamas lo laga un caso manera 
esaki bay sin wordo investiga. 

Diamars mainta e tres compañeronan cu lo tabata 
cune a sali y te hasta nan a post un video cu nan a sali 
bayendo pa busca Martijn. 

Aki ta unda cu hopi hende tabata puntra nan mes, con 
sigur nan sa cu lo bay haya Martijn? 

Tur esaki tabata basa riba un supuesto Satellite Phone 
cu lo tabata emiti (manda) señal di su localidad. Esaki 
aparentemente tabata hunto cu Pau Martijn. 

Pero, dicon ta te diamars a bin haya un location di e 
telefon y no a haya esaki mas prome cu e tabata mas 
cerca di Aruba? 


Nan a bisa autoridad cu Paulus tabata den posecion di 
un Satellite Phone? 

Esakinan ta preguntanan habri. Dicon a bin diasabra 
anochi aden na Rodgers Beach y te ora ey a bati alar- 
ma, siendo cu tin un Satellite Phone cu mesora por a 
yama autoridad y avisa kico a pasa. 

Merdia segun informacion no oficial, un persona riba 
e boto cu a sali lo t’esun cu a bisa cu a haya e curpa di 
Martijn. Pues esaki ta un rumor cu ta bayendo rond. 
Te cu diamars anochi no ta conoci kico a para di e Aru- 
bianonan (compañeronan) cu a sali pa bay busca Pau- 
lus Martijn. 

Informacion a bin despues cu ni Colombia e 3 piscador- 
nan aki a yega, pero na a keda intercepta pa Warda 
Costa Venezolano y a keda deteni, pasobra nan a ser 
haya den awa teritorial Venezolano. Tambe kico auto- 
ridad local mes ta haciendo, paso di parti autoridad bo 
no ta scucha nada. 

Aparentemente via canalnan diplomatico, Aruba lo 
trata di libera e 3 piscadornan Arubiano, cu a bay bus- 
ca e curpa di Pau Martijn. Conocedornan di laman a 
bisa adelanta cu ta masha dificil cu un curpa por drief 
asina liher te yega costa di Colombia. 

Awor cu a resulta cu no a haya Paulus Martijn, semper 
e speranza lo keda cu e por ta na bida ainda, Speran- 
za ta ultimo cu nos lo perde, pero mester ta realistico 
tambe. 

Libera bo potencial na Universidad di Aruba! 

Na unda: N'e 'Open House' di Universidad di Aruba; diahuebs, 26 di maart di 6:00 - 9:15 P.M. 



Universidad di Aruba ta invita bo cor- 
dialmente pa haya un caminda pa bo 
futuro. 

Na nos ‘Open House’ lo bo tin e opor- 
tunidad di haya bo mes den un di nos 
diferente facultadnan. For di eynan lo 
bo descubri loke ta tuma bo pa yega 
unda abo kier ta den bida. 

Nos profesor, cosehero y guianan di stu- 
diante lo ta presente pa contesta tur bo 
preguntanan y pa duna bo un bista den 
e mundo di educacion superior. 

Nos ta ofrece orario flexibel teniendo 
cuenta cu studiantenan cu ta traha y 
nos ta orguyoso di ta ofrece educacion 
excepcional pa tur hende. Bin pa bo 
mira kico UA por haci pa BO. 

Nunca ta laat pa cuminsa cu un bida 
completamente nobo, bo mester sola- 
mente cuminsa move den e direccion 
corecto. 

Bin mira loke bo ta logra na UA. Pa mas 
informacion bishita nos website ua.aw, 
nos Facebook page of Instagram. 



Uniuersitv of Aruba 


OPBM 

HOUSE 


Thursdav, March 26th, 2020 


18:30-21:30 


For more information: uuwu/.ua.aw 


Homeof Evolving Young 
Professionals 









































6 


AWEMainta 


Diahuebs, 5 Maart 2020 


Sro. Trudy Hassel di Guarda nos Costa 


^^Nmgun momento a secuestra ningun 
persona solamente ta implementa 
regla y ley di admision y expulsion'^ 



RELACIONA cu e caso di mama di dos yiu 
cu a keda deteni pa Polis y treci Guarda nos 
Costa, sra. Trudy Hassell ta splica e otro ban- 
da di medaya. 

E persona concerni a drenta Aruba na sep- 
tember 2017 como turista, pero e momento 
ey, e no a pidi asilo. Na Inmigracion el a haya 
ocho dia p’e keda Aruba como turista, pero 
despues e ta dicidi di no Sali, pero ta keda 
Aruba violando eynan caba ley di admision y 
expulsion. 

Despues di dos aña ilegal na Aruba, na oc- 
tober 2019 e ta haci aplicacion pa asilo cu a 
bay den e proceso. Na februari 2020 Cuerpo 
Policial durante un control di trafico ta de- 
tene e persona, pasobra e no por a mustra cu 
e ta legal y ta mustra Polis un rijbewijs di 
Venezuela. 



80 MESTER Df WASTE BUCKET RESIDENCfAL 
OF COMERCIAL? 

E señora a wordo hiba Guarda 
nos Costa y despues di investig- 
acion di su caso ta sali na cla cu 
dia 26 di februari 2020 e tabata 
sa cu a nenga su peticion pa asi- 
lo dia 7 di januari 2020 y e no a 
bisa KPA esey e momento ey. 
Dia 7 di februari 2020, e señora 
ta haya un email cu su peticion 
a wordo nenga y dia 10 di feb- 
ruari e ta haya un copia den su 
man cu su peticion pa asilo a 
keda nenga y e ta firma cu el a 
ricibi e copia. 

E persona aki no solamente a 
gaña Cuerpo Policial ora cu el 
a keda deteni, pasobra e no tin 
asilo politico y momento cu el a 
wordo trece na Guarda nos Cos- 
ta el a keda keto over di su peti- 
cion pa asilo politico. 

Di parti Guarda nos Costa a 
traha un bevel van bewaring 
y despues a bay check su caso 
unda berdad el a haci un peti- 
cion pa asilo. N’e momento ey e 
señora no a informa Guarda nos 
Costa si el a haya un negacion 
di su permiso. 

E sra. a aparece dilanti Rechter- 
Commissaris unda a pidi cu kier 
a wak for di DIMAS preto riba 
blanco e decision riba e peticion 
di asilo. Esey a wordo manda 
via email dor di DIMAS pero a 
resulta cu e email no a wordo 
recibi. Rechter-Commissaris di 
su banda a haya cu pasobra no 


a haya e afwijzing beschikking 
di DIMAS, e ta saca su conclu- 
sion cu e inbewaringstelling ta 
onrechtmachtig. 

Na opinion di sra. Hassell e per- 
sona aki ta burla di e leynan di 
LTU p’e keda Aruba. E señora 
aki sa masha bon cu a nenga su 
peticion pa asilo, pero e ta ma- 
nipula cu e sistema di LTU. 

Meta di e señora ta, p’e keda 
Aruba y riba dje e tin dos yiu ile- 
gal. Tambe a sali na cla cu e se- 
ñora tin un Fundacion ta bringa 
pe cu a duna e persona aki tra- 
bou y nan tabata sa cu su peti- 
cion a keda nenga. Mirando e 
conseho huridico cu sra. Hassell 
a haya a traha un decision di be- 
waringstelling nobo conforme e 
LTU y Toelatingsbesluit. 

Di parti sra. Trudy Hassell e ta 
lamenta profundamente cu su 
persona ta wordo tilda di a haci 
fout y secuestra. Loke sra. Has- 
sell a haci ta sigui regla y ley. 

Den consulta cu DIMAS y Min- 
isterio di Husticia diaranson a 
re-evalua e circumstancianan 
specifico di e caso, entre otro 
DIMAS a wordo confirma cu e 
email no yega Corte, y a dicidi 
pa duna e señora un melding- 
splicht cu un ultimo oportunidad 
e por bandona Aruba boluntari- 
amente den un termino cortico. 

Parlamentario di POR, Dellanire Maduro 

Ta importante 
pa sigui realisa 
sesionnan 
informativo riba 
Coronavirus 

DIALUNA Dellanire Maduro a asisti na 
un anochi di informacion pa tur dunador di 
cuido na Aruba tocante Coronavirus. E ano- 
chi aki a wordo organisa dor di hospital y 
e Parlamentario di POR ta elogia hospital, 
pasobra di e forma aki tur hende ta haya 
e mesun splicacion riba ki conocemento tin 
riba e virus te cu aworaki. 

E ta cita Director General di Organisacion 
Mundial di Salud bisando cu mester traha 
riba hechonan, riba e parti cientifico y no 
mester actua riba miedo. 

Durante e anochi aki por a mira cu tin in- 
stancianan na Aruba ta trahando basta 
duro pa duna informacion, pero mester 
logra pa tin un corelacion entre otro y ta 
importante p’e tipo di sesionnan asina sigui 
tuma lugar. 

A wordo informa cu diamars lo mester tuma 
lugar un reunion cu diferente instancia pa 
caba di wak e lasonan entre e protocolnan y 
uninan na otro. Ora esaki keda cla, Parla- 
mento lo desea di ricibi esakinan. 


Parlamentario Dellanire Maduro 

Peticion na Minister di 
Salud acudi Parlamento 
riba tema di Coronavirus 

Dellanire Maduro, lider di fraccion di POR, a informa cu siman 
pasa a ricibi e contesta riba e preguntanan haci na Minister Dan- 
gui Oduber tocante maneho di Coronavirus na Aruba. 

Por mira cu cada departamento y instancia cu ta relaciona cu e 
protocolnan pa sigui den caso di emergencia, ta haciendo nan best 
pa duna e informacion necesario y al caso pa prevencion y protec- 
cion. Tambe por mira cu ta afinanan protocol segun ta haya mas 
informacion riba con otro paisnan ta adaptando di nan, mirando 
cu e virus aki ta nobo y ta haci cu segun e ta cana ta adapta e 
forma di protocolnan. 

Dellanire Maduro a indica cu mirando cu e preguntanan a wordo 
haci dia 31 di januari, cual ta mas cu un luna pasa, y e desaroyo di 
e virus a crece exponencialmente, e tin pregunta adicional, mien- 
tras cu lo desea di ricibi mas splicacion riba algun di e preguntan- 
an contesta, e ta sigui haci e peticion pa por haya un fecha y orario 
pa e mandatario por bin Parlamento pa por haya mas claridad. 

Di e forma aki tambe por wak con for di Parlamento por sostene y 
yuda e instancianan riba e topico di Coronavirus. 



Asamblea General Anual 


Fecha: Diahuebs, 19 di maart, 2020 

Ora: 6pm-7pm 

Lugar: Henry Dunant Learning Center 

Pedro Gallegostraat 12 (net pariba di oficina di SAC y ATIA building) 


Agenda 

Aprobacion notulen 2018 & 2019 
Miembronan di Directiva nobo 
Relato financiero 2019 


Por observa e documentonan for di 1 di maart na oficina di Cruz Cora na Dakota y San Nicolas. 


*Pa participa na e Asamblea General Anual miembro mester a cumpli cu su 
contribucion anual of mester ta registra como miembro voluntario. 

Prome Minister 
a duna un 
bunita discurso 
n'e presentacion 
di Eva Schloss 




Ta Busca 


Un persona pa hoci oficino 
iimpi 2 bioho po simon, 
Dioiuno y Diohuebs 
8am - Tiom 

interesodo por yoma na 
583-1400 di 8am - 12am 




Premier Evelyn Wever-Croes a asisti n’e presentacion di Eva 
Schloss na unda e tabatin e honor di duna un discurso. 

Durante su discurso el a gradici Chabad Aruba y tur otro envolvi pa 
a organisa un evento asina importante y bunita. Na mes momento 
el a gradici sra. Eva Schloss pa tuma tempo y inclui Aruba den su 
itinerario especialmente den luna di maart na unda ta celebra Dia 
Internacional di Hende Muher. 

Sra. Eva Schloss a tuma e tarea di mantene e memoria di Anne 
Frank bibo recordando asina tur e lucha, sufrimento y dolor cu e 
personanan a pasa durante e Holocaust. 

Premier Wever-Croes a sigui su discurso splicando un poco di loke 
tabata e bida di Anne Frank y e miedo di wordo discubri, cu na 
final a bira un realidad na momento cu nan a wordo traiciona y 
captur’e. Un storia sumamnete impactante y doloroso pa scucha, 
p’esey Premier Wever-Croes ta gradici sra. Eva Schloss pa a bin y 
comparti su experiencianan y di su famia durante e Holocaust re- 
cordando asina e 75 aniversario di e Liberacion di Auschwitz. 

“Nos ta considera Aruba bendiciona. Lamentablemente un par di 
kilometer leu di nos na Venezuela tin un cantidad di hende su- 
friendo. Aruba ta un isla chikito y ta minimo loke nos por haci 
aunke cu e gana pa yuda esnan sufriendo ta hopi. 

Mi ta spera cu cada un cu a scoge pa scucha e storia aki a wordo 
inspira y por a siña algo di e experiencianan cruel cu e famia aki 
a pasa durante Holocaust manera a wordo describi pa Anne den 
su diario y pa sra. Eva Schloss cu a guia nos riba tur loke a pasa e 
tempo ey durante su presentacion. 

E mas importante cu nos a siña di Anne Frank su diario ta apli- 
cabel awe den hopi circumstancia manera corahe; corahe pa ta bo 
mes y corahe den cara di dolor y sufrimento, determinacion y pa 
nunca “give up. 

No ban lubida nunca e les aki, no ban lubida nunca kico e person- 
anan aki a pasa p’asina nos por biba na paz y liber awe, y cu semper 
e storia di Anne Frank inspira nos pa por mehora e mundo aki”, 
Premier Evelyn Wever-Croes a expresa den su bunita discurso. 

Lider di froccion di POR, Dellanire Maduro 

Ta importante pa sigui 
traha riba prevencion 

Lider di fraccion di POR, Dellanire Maduro, durante conferencia 
di prensa a comenta cu casi dos siman pasa a presenta e plan di 
prevencion for di Ministerio di Salud Publico den cual ta papia 
di e diferente maneranan cu por traha na un forma mas eficiente 
pa preveni enfermedadnan cronico. Entre esakinan por menciona 
diabetes y enfermedadnan cardiovascular, cual ta enfermedad- 
nan cu ta predomina na Aruba. 

A presenta diferente strategia, puntonan cu por traha riba dje pa 
fuera di educa por re-enforsa e structuranan existente p’e infor- 
macion por yega mas facil na comunidad, pero tambe pa comu- 
nidad sa unda pa bay, kico pa haci y ki caminda pa cana pa no 
warda ora ta laat. Esaki pa evita cu e lo bay a costo di e calidad di 
bida di e persona, pero tambe a costo financiero di cada un di nos, 
pasobra nos tur ta aporta na AZV. 

Relaciona cu esaki, na momento cu Dellanire a traha como con- 
sehero di Ministerio di Salud Publico, el a tuma e desafio di pensa 
riba un concepto di con por actua na un forma mas preventivo. 
Despues di a reuni cu diferente instancia a yega n’e conclusion cu 
mester bin cu un manera pa evalua y reduci e riesgo pa comuni- 
dad cu ta padece di cierto enfermedad sigui crece. 

Awor como representante di pueblo, e ta haci apelacion na Min- 
ister di Salubridad Publico pa conhuntamente cu Departamento 
di Salud Publico sigui desaroya e concepto aki, pasobra ainda tin 
varios punto cu mester atende cu nan. 

Tambe e Parlamentario di POR a comenta riba e investigacion 
haci dor di AZV riba e costonan y cuanto cada asegurado ta costa. 
Mirando e costo halto, e ta considera cu mester busca e manera 
pa haci cuido medico sostenibel mirando cu e grupo di hendenan 
riba 60 aña a sigui crece. Ya caba mas di 28 mil persona ta riba 
e edad aki, cual ta hopi grandi y mester wak con ta haci pa por 
sigui brinda cuido, pero no cu aki por ehempel 5 aña no por carga 
esaki mas. 

Mirando esaki, den su calidad di Presidente di e Comision Fiho 
di Asunto Social, Famia, Cuido pa nos Grandinan y Hubentud, ta 
bay manda un invitacion pa AZV pa acudi na Parlamento y duna 
un splicacion mas detaya riba e investigacion haci p’asina mira 
con como Parlamento por aporta. 




SUBTITLES 


SPANISH' 


|PG-13| 


o VIP At Paseo i) Palm Beach 
Herencia Plaza Mall 

582-3693 586.0074 

caribbeancinemas.com 
n Caribbean Cinemas Aruba 


Caribbean 

Cinemas 


TOM HOLLAND | CHRIS PRATT 


OKv 

WITH SPA 

fljl6|40 _ 


01 @ 5:501 8:10 


fljB 5:151 7:40 


03) @ 4:20 I 6:40 | 9:00 

SENSORY FRIENDLY PRESENTATION 

SATURDAY, MAR 7 AT 1:00PM 




ELISABETH MOSS | ALDIS HODGE 

THE INVISIBLE MAN 

^ 7J0 _ 


i) @ 3:55 16:3519:15 


KATIE HOLMES | CHRISTOPHER CONVERY 


pRAHMS 


Tncpoyil 

m 6:401 8:50 


5:301 7:3519:40 


JAMES MARSDEN | JIM CARREY 


WITH SPANISH SUBTITLES 

^ @) 6:00 I 8:20 


HARRISON FORD | KAREN GILLAN 

THE CALL 

oi rnK 

WIID 

WITH SPANISH SUBTITLES 

^ 6:00 
(Jg 4:15 I 6:45 


LUCY HALE | MAGGIE Q 

FANTASY 

ISLAND 


01 8:30 


BART EDWARDS | RICHARD BRAKE 

T H E 

D A R E 

n 

5:00 I 7:15 19:30 


WILLSMITH I MARTIN LAWRENCE 

BADBOYS 

-FOBLIFE- 

WITH SPANISH SUBTITLES [r] 

4:00 I 6:4019:20 


MARGOTROBBIE | MARY ELIZABETH WINSTEAD 




WITH SPANISH SUBTITLES ® 

(^ 9:25 


MATTHEW MCCONAUGHEY | CHARLIE HUNNAM 

THE 

GENTLEMEN 

WITH DUTCH SUBTITLES 0 

01 ^ 

(i) 9:15 


OPENING TOMORROW: BAAGHI 3 

THE MAGIC OF THE MOVIES [ ^ Dow„io.don,h. 
ON YOUR MOBILE DEVICE i * AppStore 

GETITON 

^ GooglePlay 

Relaciona cu Corona virus: 

Weganan Olimpko di Tokyo 2020 lo sigui 



DEN un reunion di Comite Ehecutivo di Comite Olimpico 
Internacional cu a tuma lugar diamars n’e cede principal na 
Lausanne, Suisa, lOC a yega n’e conclusion cu e Covid-19 
virus, conoci mundialmente como e “Corona virus” no lo stroba 
e continuidad di e Weganan Olimpico cu dentro di algun luna lo 
tuma lugar na e ciudad di Tokyo, Japon. 

COVID-19 

Manera ya conoci e Covid-19 virus ta un forma nobo (version 
nr 7) di e virus cu ta causa griep tambe. E ta un version nobo 
di e virus cu ta plama lihe y ta hopi contagioso. Si bo wordo 
contagia, bo por bira malo y ta haya un griep pisa. 

Den solamente 5% di e casonan e simptomanan ta serio. Esey ta 
mas tanto den caso di personanan di edad avansa, of cu ta debil, 
cu ta malo of cu tin resistencia hopi abou. Eseynan mas tanto 
t’esnan cu ta core riesgo di por fayece debi n’e virus aki. E otro 
personanan ta recupera despues di mas o menos dos siman. 

WORLD HEALTH ORGANIZATION TA CALIFICA 

Mester bisa cu lOC ta den contacto continuo cu expertonan di 
World Health Organization, cu ta califica e Covid-19 como un 
“local epidemic” y NO un “pandemic”. Ta bon pa tene cuenta 
cu cada aña ta fayece mas o menos 500.000 persona di e griep 
normal, esta e “seasonal flu”. 

Si encaso di e Corona virus e cantidadnan ta mucho mas abou. 
E expectativa ta cu e griep nobo aki lo desaparece, of cu e lo 
bira menos serio. Claro cu pa awor e ta dificil pa pronostica cu 
seguridad. 

WHO t’e instancia mundial cu ta monitorea malesanan y ta 
duna conseho tocante pasonan pa tuma. WHO no a conseha pa 
impone restriccion di biahe. Otro organizacion ta varia den nan 
recomendacionnan. No tin unanimidad den e recomendacionnan 
y nan ta cambia regularmente. 

TASK FORCE 

Mirando e problematica, lOC tin un task force interno cu ta 
studia e situacion. Comite Organizador di Tokyo 2020 tambe 
tin Task Force intemo. Entre e diferente organisacionnan (incl. 
WHO) a crea un All Partners Task Force, cu ta consulta y 
mantene coordinacion di e pasonan pa tuma. 


Nan ta reuni semanalmente y ta sigui henter e desaroyo rond di 
e Corona virus. Den seno di lOC mes, e Directoman General ta 
reuni 3x pa siman y ta monitoria henter e proceso di cerca. 

CORONA VIRUS Y SU EFECTO RIBA E EVENTONAN 
CLASIFICATORIO 

E noticia rond di e Covid-19 a trece un situacion dificil cune pa 
loke t’e eventonan clasificatorio p’e Weganan Olimpico di Tokyo 
2020. No obstante esaki, mayoria di e eventonan ta sigui segun 
plan. Te cu awor di e mas o menos 500 evento clasificatorio: 10 
evento a wordo cancela, 15 evento a wordo posponi, 8 evento a 
wordo re-aloca. E otronan a sigui segun plan. 

Ta posibel si cu e otro eventonan por a confronta impacto pa 
loke t’e participantenan. Pesey mes ta studiando awor si ta 
necesario pa tuma medida pa haci algun cambio den e sistema di 
clasificacion. Por ta cu e evento clasificatorio a wordo cancela, 
awor ta bay wak con pa atende cu esey. 

Den caso di “test events” na Tokyo, a modifica e formato, 
manera p.e. haci e evento pero sin publico. Asina mes e test 
events ta sigui, sin plan pa cancela of pospone esakinan. 

TUR COS TA SIGUINORMAL 

Notable ta cu e ceremonia di e cendemento di e candela Olimpico 
na Grecia dia 12 di maart ta sigui normal segun schedule. 
Solamente a simplifica e programa, cancelando e aspectonan 
no-escencial den e programa. 

Pa loke ta comunicacion cu e atletanan, esaki ta tuma lugar 
na diferente manera. Lo manda comunicacion general y 
tambe personalmente, motivando e atletanan pa sigui cu nan 
preparacion p’e clasificacion y participacion n’e Weganan di 
Tokyo. 

lOC ta coordina y comunica tambe frecuentemente cu e NOCs 
mas afecta. Na China mes ta kere cu e virus a yega su “peak” 
y awor ta birando menos. Aworaki tin mas caso pafor di China. 
Ningun atleta di China ta afecta y nan ta entrenando mas tanto 
pafo di China. 

CLARIDAD 

Resumiendo e reunion di Comite Ehecutivo di lOC riba 
e problematica di e Covid-19 por bisa cu riesgo den caso di 
Corona virus ta minimo. Mester enfoca riba higiena, manera 
recomenda pa WHO; Laba man! 

Ora cu un persona ta cuminsa mustra simptoma di ta malo 
(tosamento, dolor di garganta, keintura), isola e persona y lagu’e 
keda asina te ora cu e recupera, loke ta dura mas o menos dos 
siman. Ta importante pa tuma medida, pero proporcional. Tene 
cabes frieu, no drenta den panico. 

WHO te ainda no a wak ningun motibo pa declara un restriccion 
general di biahe. WHO ta considera e Weganan Olimpico 
como un safe event. Ta importante pa keda duna informacion 
CORECTO y completo tocante e virus y su efecto pa e Weganan 
Olimpico di Tokyo. 














Diahuebs, 5 Maart 2020 


AWEMainta 


11 


Porlannentano Robert Candelaria (AVP) 

Obra literano ^Surviving a pedophile' 
un inspiracion pa victimanan bin dilanti 



Parlamentario pa fraccion di AVP, sr. Rob- 
ert Candelaria a mustra cu na aña 2018 
señora Karen Mademilia Henricus a duna 
muestra di hopi curashi, ora el a tuma e 
paso pa scirbi un buki di su experencia pro- 
pio cu abuso sexual. Su buki yama “Surviv- 
ing a pedophile”. 

Segun sr. Canderlaria, e ta un buki hopi 
doloroso pa lesa, pero na mes momento, e 
ta recomenda tur hende pa lesa e buki aki 
den cual señora Mademilia ta splica kico el 
a experencia den su pasado di abuso sexual 
di parti su tata y esaki a sosode pa hopi aña. 

E autor ta splica tambe con su persona a 
siña deal cu e trauma aki pa cual awor e 
por yuda otro victima cu tambe a pasa den 
experencianan similar. 

E ta splica den su buki pasahenan hopi do- 
loroso con el a deal cu esaki y con, cu yu- 
dansa di Dios, el a logra sobrebibi e trauma 
aki na man di un pedofiel. 

CASO RECIEN 

“E motibo pakico mi a cuminsa referi n’e 
buki Surviving a pedophile di señora Made- 
milia, ta pasobra nos a tende di un caso hopi 
tristo na unda un tata a viola su propio yiu 
te cu a hoben aki a sali na estado. 


E ta hopi cruel pa mira con banda 
di tur esaki, su tata a nenga dilanti 
di Huez cu el a haci e hecho horibel 
aki. Ora a confronta e tata cu prue- 
ba, el a bin reconoce y admiti kico el 
a haci. Cu Dios yuda e hoben aki y 
tur cu a y ta sufri cune. 

Loke nos por a tuma nota di dje den 
prensa ta cu si e hoben no a sali na 
estado y mester a sufri extra ora a 
aborta e baby den su bariga, prueba 
di e berdad horibel aki talbes lo no a 
sali pa dilanti. E lo a keda palabra 
di e tata, kende a abusa di dje, con- 
tra di su yiu kende a pasa den e ex- 
perencia traumatico ey.” 

UN DI MAS 

“Mi kier trece e punto aki pa dilanti 
awe, pasobra mi a ser aserca dor di 
diferente hende den nos comunidad 
cu ta sinta cu e dolor aki di abuso 
sexual mihor conoci como pedofilia 
en contra di nos muchanan. 

Esaki ta algo hopi alarmante y 
nos como pueblo no por keda keto 
y acepta esaki manera nada no a 
pasa. Cada abuso y violencia do- 
mestico ta un di mas. 

Nos tin entendi cu e caso di abuso y 
violencia domestico ta halto y alar- 
mante. Nos mester corda cu cada 
ser humano ta merece amor, respet 
y proteccion. Conociendo diferente 
hende cu a pasa den e trauma aki 
manera señora Mademilia, mi sa cu 
e ta algo cu ta marca e persona pa 
resto di su bida.” 


EXVICTIMA 

“Pero na mes momento mi kier para 
keto na un punto cu hopi biaha 
nos no ta papia di dje p’e rabia cu 
e abuso sexual y violencia domes- 
tico ta causa den nos como hende, 
cu e abusado hopi biaha tambe por 
tabata un victima e mes. Dor di no 
a ricibi ayudo profesional na tem- 
po, hopi biaha e personanan aki ta 
scoge pa ripiti e hecho doloroso cu 
nan mes a pasa aden.” 

Hopi biaha pedofilia ta bay man den 
man cu menasa of violencia contra 
e victima. Aki nos mester uni pa 
medio di gruponan profesional y 
tambe c’un pueblo alerto pa yuda e 
victimanan pa no acepta esaki como 
algo normal. Nos mester conscien- 
tisa nan pa papia y haci denuncia. 
Nos mester stimula nos pueblo pa 
saca pedofilia for di den scuridad y 
pone den lus, caminda cada depar- 
tamento mester uni forsa, experti- 
cio y profesionalismo na fabor di e 
victima, pero tambe pa evita cu e 
abusado ta ripiti den futuro e mal 
hecho cu a sosode. 

Nos mester encurasha cada per- 
sona cu bira victima di violencia 
sexual of domestico, pa no keda 
keto. Nos tin cu conseha e victima 
p’e no tene miedo y laga e manipu- 
lado sigui manipul’e of menase. Nos 
mester conseh’e y yud’e pa busca un 
hende di confiansa pa papia cune, 
pero primordialmente p’e haci su 
denuncia mesora na Polis of otro in- 
stancianan oficial,” Parlamentario 
di fraccion di AVP, Robert Cande- 
laria a trece dilanti. 

Po studia iTias strategia pa aumenta turismo for di Europa 

ATA, AHATA y AAA a sostene reunionnan clave KLM y TUI 



RECIEN, un delegacion di Aruba Tourism Authority a 
conclui nan bishita na Europa cu varios reunion impor- 
tante dirigi riba e continente Europeo den su totalidad. 
Como parti di e diferente reunionnan, a sostene reunion- 
nan cu ehecutivonan di KLM y TUI tambe - cual ambos 
aerolinea ta hopi importante pa nos mercado di Europa. 
Den ambos aontecimiento AHATA tambe a forma parti di 
e reunionnan cu e dos aerolineanan. 

Te cu october 2019, Europa a trece 77.684 bishitantenan pa 
Aruba, loke a representa 8.4% di e marketshare di bishtan- 
tenan pa Aruba. Compara cu e mesun temporada pa aña 
2018, esaki ta un crecemento total di 5.4%. 

Te cu october 2019, 33% di e pasaheronan Europeo a scoge 
KLM pa bula pa nos isla di cual 41% ta procedente di Hu- 
landa.Den e mesun temporada e aerolinea TUI a trece 17% 
di e total di biaheronan Europeo pa nos destinacion, di cual 
33% ta procedente di Hulanda. 

A reuni cu ehecutivonan di KLM y di TUI referente e 
schedule pa 2020, dialogando riba posibilidadnan pa subi 
e cantidad di capacidad di asiento aereo y/of frecuencia di 
buelonan pa Aruba. 


Esaki ta parti integral pa Aruba su strategia di diversiñ- 
cacion. Mester di mas capacidad pa por sigui mira crece- 
mento di e continente aki. 

Un continente cu a crece cu un averahe anual di 2.3% ora 
tira un bista riba e periodo di 2011 pa 2018. Ademas a 
combersa riba e posibel impacto di e actual andansa di e 
Corona virus. 

E impacto ta uno sigur cu ambos aerolinea ta sinti, y cu 
posiblemente lo por a cuminsa afecta biahe pa Caribe na 
momento cu a reuni cu nan dialuna ultimo. 

Ta algo cu a caba di drenta e mercado Hulandes na es mo- 
mento ey y cu a bira un topico hopi actual den e continente 
Europeo. 

Lo sigui monitorea e desaroyo, y ahusta strategia unda cu 
tin mester. Tambe a papia di capacidad pa e periodo di 
winter 2020/2021 cu ta inicia na november 2020 te cu april 
2021. 

E reunionnan aki a bay hopi bon y A.T.A., conhuntamente 
cu AHATA y AAA lo sigui evalua capacidad pa cu e dife- 
rente rutanan Europeo. 

liHinister Ji/larisol Lopez - Tromp a duna alumnonan di 
International School of Aruba un recorido educativo 





DIARANSON mainta Minister di Desaroyo Teritorial, Infra- 
structura y Medio Ambiente Marisol Lopez - Tromp a ricibi 
alumnonan di International School of Aruba (ISA) klas 3 na 
Bestuurskantoor pa un recorido educativo. 

Minister Lopez - Tromp a duna e alumnonan presentacion di 
diferente proyecto di Gobierno, a splica nan di e procesonan 
cu ta tuma lugar prome cu decisionnan wordo tuma y a mus- 
tranan con ta percura p’e informacion yega comunidad atra- 
bes di media. 


E alumnonan a haci bon uzo di e oportunidad! Nan tabatin 
pregunta critico y nan a trece sugerencianan interesante. Ade- 
mas, nan a cana den e edificio di Cocolishi y a bishita e sala 
di Conseho di Minister bieu, nan a conoce Prome Minister Ev- 
elyn Wever - Croes y mayoria Minister di e Gabinete Wever - 
Croes (pa cual tambe nan a dirigi pregunta y sugerencianan). 

Un encuentro sumamente agradabel pa scucha opinion y pre- 
ocupacionnan for di e perspectiva di nos muchanan! 

Directie Volksgezondheid Aruba cu 
screening riba un avion Jet Blue pa cu 
pasahero cu posibel sintoma di griep 



AYERA DVG a haci un control riba un avion Jet 
Blue, segun protocol y proceduranan standard di 
Directie Volksgezondheid Aruba, pa cu un pasahe- 
ro cu algun sintoma di griep. 

Mesora a tuma tur precaucionan posibel pa cu e 


caso aki y a haci e controlnan necesario riba e pasa- 
hero pa descarta cualkier duda. 

Nos kier remarca y confirma di biaha cu te ainda no 
tin ningun caso sospechoso ni confirma di Corona- 
virus aki na Aruba. 

Ta keda corda tur hende si pa keda laba man cu 
awa y habon of husa hand sanitizers cu minimo di 
alcohol 60% y si acaso cu por ta sinti malo y a bin 
di un di e paisnan cu tin e virus aki, mester yama 
nan dokter di cas mesora p’asina nan por haci un 
control medico de inmediato. 

Pa cualkier pregunta, por contact Departamento di 
Salud Publico Aruba na 522-4200. 


Diabierno dia 6 di nnaart di 7 pa 9 pnn 

Centro di Bario Playa Pabao ta 
celebra cu nos hendenan muher 


DIABIERNA dia 6 di maart 2020 proximo Centro di 
Bario Playa Pabao ta duna homenahe n’e hende muhe 
relaciona cu Dia Internacional di Hende Muher cu un 
programa special di 7 pm pa 9 pm. 

Sr. Dennis Burke, Presidente di Centro di Bario Pla- 
ya Pabao a expresa cu na momento cu el a pensa riba 
un orador, hende muher, el a pensa riba Suzy Maduro 
kende di biaha a acepta pa bin duna un charla. 

Suzy Maduro no ta un persona desconoci den nos co- 
munidad pasobra e tin un trayectoria largo como Re- 
lacionista Publico y awor e ta desembocando como un 
profesional riba tereno di consultancy. 

E tema cu e ta bay trata ta e.o. e tema di e aña aki di 
Nacionnan Uni pa loke ta trata Dia Internacional di 
Hende Muhe: 



“Nos t’e generacion di igualdad, haciendo e derechonan 
di hende muher un realidad”. 

Parti di e programa diabierna awor ta inclui poesia di 
Ruthy Vrieswijk y Omaira Britten. Lo tin presentación 
musical di e 2 streanan di Aruba, Rocco Franken y Ron 
Martis. 

Como muestra di aprecio, sr. Dennis Burke a informa 
cu e prome 50 damanan cu yega na Centro di Bario 
Playa Pabao lo ricibi un regalo pa cortesia di Centro di 
Bario Playa Pabao. Un y tur ta keda cordialmente in- 
vita pa acudi na Centro di Bario Playa Pabao diabierna 
dia 6 di maart 2020, 7 pm pa 9 pm. Entrada ta gratis. 

Accidente atrobe Hba caminda di Hato 






DIAMARS Polis y ambulance a bay riba e camin- 
da di Hato un poco mas pabou di Kazerne di Brand- 
weer. Eynan a sosode un accidente entre un Hyun- 
dai ilO y un Kia Picanto. 

N’e sitio a compronde cu e Hyundai ilO tabata bay- 
endo direccion rotonde Hato, unda cu dado momento 
el a perde control baha caminda. Y pa no bay cay 
den e greppel, e dama na stuur a maniobra y a logra 
pone e auto bek riba caminda. 

Pero, e auto no tabata completamente bou control y 
a sigui bay dal un Kia Picanto. 

Na stuur tabata di e ilO tabatin un dama na estado 
y den e Kia algun mucha. 

Polis a pidi pa ambulance pa por atende cu e dama 
na estado y otronan cu tabatin mester di asistencia. 







































16 


AWEMainta 


Diahuebs, 5 Maart 2020 


Uitzendbureau Flexo Manpower VBA ta celebra 15 aña di existencia 

Marlyn Maduro, e uitzendkracht cu a bira 
Directora ta sigui rumbo di difunto Hub 





DIASABRA ultimo, dia 1 di maart, Flexo Manpower 
Services VBA (FLEXO) a celebra su 15 aña di existen- 
cia. E uitzendbureau cu oficinanan na Aruba y Corsou 
a habri su portanan oficialmente na 2005, bou lideraz- 
go di difunto Hub Verhalle. Den un entrevista Marlyn 
Maduro, Managing Director FLEXO, ta conta e histo- 
ria di e organisacion y con FLEXO a cuminsa original- 
mente, pa conmemora Hub. 

DI FLEXO N.V. PA FLEXO MANPOWER SERVICES 
VBA 

Ya caba na 1997 Hub tabata labora como un HR Con- 
sultant pa diferente compania Arubiano bou nomber 
di Flexo N.V. Dor di un crecemento den e demanda di 
su clientenan pa trahadornan temporal, Hub a cum- 
insa inclui gradualmente trahadornan riba su payroll, 
locual a resulta cu e compania por a lansa oficialmente 
na 2005 den su forma actual: Flexo Manpower Services 
VBA. 

Marlyn Maduro, ta corda: “Tur cos a cuminsa na un 
scala chikito; gewoon pasa bishita clientenan pa bebe 
koffie. Si Hub tabata wak mi na oficina e tabata manda 
mi riba caya. ‘Ban, bay bebe koffie’, e tabata bisa. 

E contacto personal aki ta un caracteristica importante 
di Hub. 


E tabata mira e potencial den hende y inverti den nan. 
Asina mi mes a cuminsa tambe, prome como un uit- 
zendkracht na 2007, y Hub a dunami e espacio y guia 
pa mi por a keda desaroya mi mes te cu awor directora”. 

WINWIN WIN 

Atrabes di aña FLEXO a crece di un oficina cu tres em- 
pleado riba 25m2 pa un oficina di 400m2 cu 15 emplea- 
do. Locual si no a cambia t’e atencion personal y e guia 
cu FLEXO ta ofrece su cliente y trahadornan durante 
un uitzend-traject. 

“Nos semper ta bay pa un win win win resultado”, 
Marlyn ta splica. Nos kier p’e cliente ta satisfecho, cu e 
uitzendkracht ta bay trabao contento y cu nos a facilita 
e colaboracion aki ta haci nos feliz”. 

FLEXO ta mira colaboracion cu diferente organisacion 
como un responsabilidad importante di un doño di tra- 
bao. E uitzendbureau ta un socio di Trampolin pa Tra- 
bao, un fundacion cu ta yuda hende cu un limitacion 
haya trabao, y asina FLEXO ta intermediando pa por 
lo menos 20 persona cu limitacion caminda ya caba a 
logra pa 12 di nan yega na un trabao. 

“Nan ta hende sumamente balente y dedica na nan tra- 
bao, cu casi bo mester manda nan cas ora nan ta malo”, 
Marylin a comenta. 


Sigui na otro pagina > > 

“Ademas, nos ta guia stagiaires di EPB y EPI continuamente y nos 
ta traha hunto cu Jalken Antonia riba e ‘Inspiratietour’ di e pro- 
grama “From Good to Great” pa alumnonan di scolnan secundario. 
E tour ta culmina cu un rifamento unda e ganadornan por loop mee 
cu nos pa un siman, un biaha mas win win win”. 

LOGRONAN IMPORTANTE 

Un logro importante pa FLEXO tabata e ricibimento di e prome uit- 
zendvergunning oficial di Aruba na 2014. Marlyn Maduro ta hari: 
“E tabata e caracter perfectionista di Hub cu a zorg cu nos por a 
ricibi e honor aki. Ora e ley a cambia, e tabata e prome na Directie 
Arbeid en Onderzoek cu tur rekesito necesario p’e vergunning. 
Semper Hub tabata actual cu tur desaroyo den e area di labor”. 

Un otro logro cu ta bal wordo menciona t’e proyecto di Hato Air- 
port Expansion project (2015-2018) unda FLEXO a manda un grupo 
grandi di persona, cu paña di seguridad, helm y boots. Na Aruba e 
proyecto mas grandi te cu awor ta pa Aruba Aloe na 2019 unda un 
cantidad grandi di uitzendkrachten, di locual shete tabata person- 
anan cu limitacion, a yuda e compania cu un order grandi di Merca. 

CU MIRA PA FUTURO 

Entretanto ta casi un aña cu Hub a fayece, pero FLEXO keto bay 
ta duna honor na su nomber. Marlyn Maduro: “Semper Hub tabata 
disponibel pa mi y e team, cla pa scucha y cu conseho, y bo por a 
yame semper dia y anochi. 

Hub tabata laga bo sinti na cas. Igual p’e uitzendkrachten, pe ta- 
bata sumamente importante cu nan ta wordo paga na ora. Si e tin di 
para den rij na banco pa busca nan salarionan den cash, pasobra pa 
cualke motibo nan no por a bin busca nan check, Hub tabata haci’e”. 

E dedicacion aki pa coleganan y uitzendkrachten FLEXO ta sigui: 
“Nos ta traha cu hende y pa hende, y cu un devocion asina hera bo 
ta lubida cu bo ta trahando”, segun Marlyn Maduro. Flexo Manpow- 
er Services VBA ta specialisa den e empleo temporal di trahadornan 
den casi tur sector. 

Nan ta yuda yena vacaturanan fiho, ta ofrece training y e servicio 
di payroll. Mas informacion pa doñonan di trabao y solicitantenan 
por wordo haya riba www.flexomanpowerservices.com . y e ultimo 
vacaturanan ta wordo poni riba nan pagina di Facebook. 

♦ 

Accidente na cruzada di Palm Beach Plaza, 

un persona a resulta herida 






DIAMARS anochi laat patmya di Noord a bin topa 
cu un accidente di trafico. Esaki a sosode n’e cruzada di 
Palm Beach Plaza. 

Agentenan a baha pa controla tur cos y a haya sa cu dama 
lo tabata sinti su nek. E autonan envolvi tabata un Ford 
Explorer y un Kia Rio. 

Segun chauffeur di e Ford, e no a mantene distancia en- 
tre su vehiculo y e Kia Rio. Di ripiente e Kia Rio a cera 
brake y causa cu el a dal su tras. Debi n’e impacto un 
dama den e Kia Rio a sinti su nek. 

Paramediconan cu a yega n’e sitio a trata e dama. Polis di 
Trafico a yega n’e sitio tambe. Tur papel tabata na ordo. 

Casonan cu lo tin dilanti owe 
den Corte di Prome Instancia 



Horario 

Sospechoso 

Acto Castigabel 

08.15 

N.E.M. 

Uitspraak. 

08.30 

R.O.C. 

C. ta wordo acusa di 

agresion sexual riba 22 
di juni 2018. 

09.15 

J.H.K. 

K. ta wordo acusa di 

ladronicia riba 10 di 

november 2016. 

09.45 

B.M.F. 

F. ta wordo acusa di a 
viola ley di droga den e 
periodo di 19 di maart 
2019 pa 7 di juni 2019 
y e ta wordo acusa di 
ladronicia riba 8 di 
september 2018. 

10.15 

E.R.C. 

C. ta wordo acusa di 

ladronicia riba 6 di 
januari 2020. 

10.30 

A.K.G.P. 

G.P. ta wordo acusa di 
maltrato riba prome di 
januari 2020. 

11.15 

F.D.G. 

G. ta wordo acusa di 
menaza cu morto y 
destruccion riba 6 di 
januari 2020. 

11.30 

A.I.C. 

C. ta wordo acusa 
di falsificacion na 
december 2019. 





Tel: 583-1400 FaX: 583-1444 


PROCEDURA ADAPTA PA 
NOTIFICA A.O. 


PROBLEMA PA 
HALA ROSEA? 


MESTER YAMA 
PA NOTIFICA AO 
Y NO ONLINE 


Bo ta desea di notifica AO? Den caso cu: 

• bo tin problema pa hala rosea 

• y bo a sali for di Aruba den e ultimo 14 dianan, of tabata 
tin contacto cu un pashent confirma di ta carga e 
Coronavirus 

1. PROME CU NOTIFICA AO TUMA CONTACTO CU BO 
DOKTER Dl CAS 

2. Bo por notifica AO solamente via nos telefon 527-2782, 
entre 7:OOam - 12:OOpm & 1:OOpm - 4:00pm, y no online. 

Empleado publico ta yama 527-2744 despues di 9:30am. 

Den caso cu bo ta malo cu otro keho bo por sigui e 

procedura normal di notifica AO. 



SVb 


SEGURIDAD PA ARUBA SU COMUNIDAD 

Atleta elite di bikecross, Shonayah Howell a regresa Aruba 



T*Tre 


CU dos medaya di Plata conkista den e competencia di UCI BMX Su- 
percross na Bogota, Colombia, Shanayah Howell a demostra di ta den e 
nivel mundial di e deporte bike cross. Durante dos dia largo, Howell ta 
logra finalisa tras di dos bez meda^fista di Oro den e Weganan Olimpico, 
Mariana Pajon di Colombia t’e unico cu a gana Shanayah. 

Notable ta cu den dos siman Shanayah ta logra subi podium 3 biaha (dos 
na Colombia y un na Merca) den Supercross cual ta un logro historico pa 
Aruba su deporte mirando e nivel cu su persona ta compitiendo. 
Resultado final di e HC Copa Nacional de BMX - Bogota DC Colombia. 
Elite Women: 1. PAJON Mariana COL 90 points; 2. HOWELL Shanayah 
ARU 70; 3. ALVES DOS SANTOS Julia BRA 60; 4. PARRA ROJAS 
Paola Natalia COL 50; 5. CARRERA CHALA Karla Belen ECU 40; 6. 
RESTREPO RESTREPO Maria Camila COL 30; 7. VARGAS VELAS- 
QUEZ Melissa COL 25 y 8. CADAVID IDARRAGA Ana Sofia COL 20. 

Shanayah Howell a suma un total 70 punto pa loke ta su clasificacion p’e 
Weganan Olimpico Tokyo 2020. Pabien Shanayah sin lubida coach Pedro 
Estaba, Aruba Wielerbond y henter famia cu ta e sosten di mas grandi. 

Japan Karate-Do Ryobi-Kai-Aruba 
ta celebra 15 aña di existencia 




DIA 16 di februari 2020, Japan 
Karate-Do Ryobu-Kai-Aruba, 
“Dojo Konishi” a celebra su di 15 
aña di existencia. Dojo Konishi ta 
forma forma parti di Japan Ka- 
rate-Do Ryobu-Kai (JKR) cual a 
wordo funda pa Sensei Yasuhiro 
Konishi, 10 Dan, y desayora pa 
su yiu homber, Yasuhiro (Take- 
hiro) Konishi, 10 Dan. 

JKR tin diferente Dojo rond di 
mundo cual actualmente ta wor- 
do lidera pa Kiyoshi Yamazaki, 9 
Dan, kende alabes ta fungi como 
Presidente, Director Internation- 
al y Instructor. 

Celebración a tuma lugar diaran- 
zon, 19 di februari, conhunta- 
mente cu sensei Felix Tromp y 
sensei Ligia Perregil, alumnonan, 
directiva y mayornan presente. 
Ta 15 aña pasa cu sensei Martin 
Materano (ex miembro di selec- 
ción nacional di Venezuela entre 
1982 y 1998 y Campeón Nacional 
den Kata desde 1986 hasta 1998), 


como invitado special, a inaugura 
e prome entrenamento oficial di 
Dojo Konishi. 

Dojo Konishi ta refiexiona riba e 
15 añanan yena cu positivismo, 
alegria, perseverancia y reto nan. 

Dojo Konishi su obhetivo ta e.o., 
pa mantene e alumno central y 
ta pone atencion riba e progreso 
mental y corporal como tambe ta 
aporta na engrandece confianza, 
diciplina, fiexibilidad, forsa, bal- 
ance y coordinación di e alumno. 


Sensei Felix Tromp y Sensei Lig- 
ia Perregil ta desea di duna pa- 
labra di sincero gradicimento na 
un y tur cu a aporta y ta aportan- 
do na Dojo Konishi durante tur e 
añanan aki. Sin boso aporte, nos 
no lo por a celebra 15 aña di exis- 
tencia. Di curason, masha danki! 

Alabes kier a informa tur esnan 
cu ta intresa pa practica e deporte 
di karate, por pasa bisita nos na 
Dojo Konishi, EPB-Hato Oranjes- 
tad, riba dianan dialuna, diara- 
zon y diabierna, entre 5:30-6:30. 

Grand Master Chaco Cornelio a 
entrega certificado di faha preto 





DIALUNA anochi Grand Master Chaco Cornelio a bishita Noord Tae- 
kwondo Center. Noord Taekwondo Center t’e scol di Taekwondo cu el 
a funda 30 y pico aña pasa y cu awor ta bou encargo di Master Melvin 
Rasmijn y Master Yoshmar Wever. 

Den luna di december varios atleta a haci examen di faha preto di Iste 
te cu 3rde Dan. Tur certificado ta bin for di Korea y mester a warda pa 
nan yega pa entrega esakinan n’e atletanan. 

Grand Master Chaco Cornelio y Master Alberto Klabér di Aruba t’e dos 
personanan cu ta registra na Kukkiwon Korea pa duna examen pa faha 
preto. 

Grand Master Chaco Cornelio a entrega e certificadonan hunto cu Mas- 
ter Melvin Rasmijn y Master Yoshmar Wever n’e siguiente atletanan: 
Rashid Erasmus y Getwin Inocencia a pasa examen pa faha berde, 
mientras cu Samuel Rosales, Pedro Cruz y Amylee Melo a pasa pa faha 
preto Iste Dan. Rayenne Barry a pasa pa faha preto 2de Dan y Norberto 
Tromp a pasa pa faha preto 3rde Dan. 

Master Melvin Rasmijn a felicita tur atleta cu a pasa examen y a bisa 
Samuel Rosales cu porfin el a logra su faha preto. 

Wega grandi di domino diasabra awor! 



SHONNAN e weekend aki ta ‘game on’! Dos di e ekiponan 
mas poderoso den domino a dicidi di haci e unico Domino 
Square Garden na Aruba nan campo di bataya! 

Si shonnan, diasabra awor 7 di maart, cuminsando pa 8’or 
di anochi, e poderoso team Balashi Knights lo enfrenta nada 
menos cu e trabuconan di team Biba Lekker! 

Siman pasa caba full e bario di Calabas y Kudawecha a 
sinti un temblor pasa ora cu team Snor a raspa team Sero 
Blanco, pero prome cu nos por publica relato di esaki, nos 
tin cu caba c’un investigacion urgente den posibel caso(nan) 
di divorcio a causa di e anochi turbulento y desastroso aki 
pa team Sero Blanco! 



Ya caba nos tin nos investigador priva, e conocido dr. Phil 
di Lighthouse investigation services, trahando full speed 
riba esaki. Pues, e weekend aki ta trata di e conocido ‘un pa 
tera, un pa lama’ entre e dos teamnan grandi cu ta bay en- 
frenta otro! Team Balashi Knights ta wordo considera e ac- 
tual number uno di Aruba, y team Biba Lekker tin nomber 
di t’e number dos, aunke cu segun nan e weekend aki lo t’e 
weekend caminda nan lo postula nan mes como e number 
uno indiscutiblemente! 

Manera nan sa bisa na Hulandes: ‘Spanning en sensatie’ ta 
locual por spera diasabra awor, 7 di maart, cuminsando pa 
8’or di anochi, n’e unico y exclusivo Domino Square Garden 
na Kudawecha, esta 99 Bar & Restaurant! Yegaaa!! 


Lansamento buki Xonoce bo isla' 


E siman aki sra. Dina Maria ta lan- 
sa su buki titula: ‘Conoce bo isla’ riba 
mercado. Esaki ta tuma lugar na Bib- 
lioteca Nacional Aruba diabierna, dia 
6 maart 2020 di 6or pa 7or di anochi. 
Sra. Dina Maria a scirbi/produci e 
publicacion aki. Sra. Dina Maria ta un 
persona cu semper ta interesa den e 
educacion di nos pueblo, specialmente 
nos muchanan. 

Durante su carera di casi 40 aña den 
prensa, semper sra. Maria a considera 
medio di comunicacion como un medio 
di informacion y educacion. Sra Maria 
a yega di presenta pagina pa mucha 
den corant, programanan educativo pa 
mucha na television y tambe radio. Y 
ta durante esakinan a nace e idea pa 
bin cu un seccion di busca palabra na 
Papiamento. 


‘Conoce bo isla’ ta e prome serie di 
buki di busca palabra na Papiamento 
den cual sra. Dina Maria ta introduci 
nos pais na nos pueblo den un forma 
di wega y hopi informativo. Ta trata 
diferente topico cu tin di haci cu nos 
pais y di cual e prome edicion ta trata 
nos bario y cayanan. 

Segun Benjamin Romero, autor di e 
buki: ‘E Negoshi di Koffie na Aruba’ y 
kende tabata un di e promenan pa tira 
un bista den e buki aki ta comenta: 
“Conoce Bo Isla ta wordo presenta den 
un forma creativo. Asina nos tur, spe- 
cialmente nos mucha y hobennan, por 
siña hopi mas di nos pais di un forma 
agradabel y dibertido. E sorto di ac- 
tividad aki di busca palabra ta un bon 
ehercicio pa nos mente, pues e por bira 
un ehercicio practico pa nos adultonan 
tambe”. 


Biografia Dina Maria 

Lidwina (Dina) Maria a nace na Aruba dia 23 di maart 1957. 

Dina a finalisa su MAVO na 1975. E mesun aña, pa ser exacto 
1 november 1975, el a haya e oportunidad pa traha na Radio 
Kelboom PJA-5, unda el a drenta e mundo di periodismo. 

Dina semper a mira medio di comunicacion como un medio di 
educacion. Cu e pensamento ey, el a hacie su meta pa uza su 
trabao pa traha y pa yuda educa nos muchanan. 

Pa casi 40 aña, Dina a traha den prensa; tanto na radio, 
television como corant. 


Durante e trayectoria di su carera, Dina a traha na diferente manera pa nos muchanan; 

- pagina educativo pa mucha pa e corant Nobo Curaçao (augustus 1982 te cu oktober 1983) 

- productor di Ban Muchanan cual tabata un programa educativo pa mucha na Caribbean 
Super Statkm (november 1994 te cu augustus 2003) 

- traha na Caribbean Speed Printers NV como Typist/Layout/ Traductor/Editor pagina pa 
mucha/Programanan special incluyendo Bon Dia Muchanan, un corant pa scol di 
Departamento di Enseñanza (oktober 1994 - augustus 1999) 

- mei 2003 te cu augustus 2003 tambe na Caribbean Speed Printers NV el a traha riba e 
produccion y layout di e corant pa scol SKOA Schoolkrant. 

Adem^jdLmucha, Dina tabatin tambe interes pa otro tipo di informacion. Riba 1 di december 
2003, hunto cu Bon dia Aruba, el a lanza e corant informativo y educativo INFO-PLUS, cual 
tabata un corant dedica completamente na HIV/AIDS. 

Durante varios aña Dina a haci trabou boluntario. 

For di 1986 te cu 2001 el a a traha pa Amnesty International como secretaria/miembro activo/ 
coordinador grupo di habla Spaño y Portugues/ distribucion di comunicado di prensa/planea 
actividad y recaudacion di fondo/organisa actividad - y nochinan di informacion pa esnan cu 
kier bira miembro 

Desde 2003, el a cuminsa traha riba tereno di HIV/AIDS. Despues di a lanza e corant IN- 
FO-PLUS, na 2004 el a contribui na e fundacion di E FARO, un grupo di sosten pa perso- 
nanan infecta cu y afecta pa HIV/AIDS. 

For di februari 2012, Dina ta residencia na Hulanda.Na april 2012 e a cuminza traha como 
boluntario cu un grupo di hende muher di Rijnstate Ziekenhuis Amhem y for di juni 2014 e ta 
cu Stichting SHIVAAmsterdam yudando migrantenan hende muher. 


Actualmente, Dina ta traha riba un proyecto dirigi tanto riba adulto como pa mucha y hoben. 
Un Proyecto cu a dura hopi aña y cu porfin ta bira realidad. 

“Conoce Bo Isla" 



Un y tur ta keda invita. Diabierna 
anochi tin oportunidad pa cumpra e 
prome edicion di e serie ‘Conoce Bo 
Isla’ na Biblioteca na Playa. 

Pa 22 kilo bordo di barco annfibio Hulandes.... 

4 Aña di wangalán pa Marinier traficante 



ARNHEM - E intento di e marinier Hulandes Daniel 
P., di 23 aña, kende dia 24 di september aña pasá a 
purba pasa 22 kilo di cocaina di contrabanda den su 
mochila bordo di e barco amfibio Zr. Ms. Johan de 
Witt a finalisá den un fracaso a la maria-porco-sushi, 
pasobra masha dia caba nan tabatin e na bista pa ora 
e subi barco, nan gar’e cu e droga. 

E barco a caba di cumpli un periodo rotativo den Ca- 
ribe dunando auxilio na islanan cu a sufri di tempo- 
ral destructivo y tabata saliendo for di haf di Córsou 
e dia enkuestion. E barco no a ni sali for di haf cu alto 
mando militar na Parera a arestá e marinier di 23 aña 
ora e tabata subiendo e barco cu 11 kilo di cocaina den 
su mochila. 

Inmediatamente a dicidi di listra e barco di punta pa 
punta, pero no a haña mas droga aunke su superior- 
nan tabatin informacion cu soplonnan a pasa pa alto 
mando bisando cu e marinier ta den algo. 


T’e ora cu e barco a yega Hulanda dia 24 di october aña 
pasá y nan tabatin tur tempo ey mundo pa bólter cur 
cos dj’aden pa’fo bordo dje barco cu nan a bin haña un 
lote mas di 11 kilo di cocaina. 

Alto Mando di Marina Real a pidi asistencia di special- 
istanan di Aduana y nan a bin descubri 11 kilo mas den 
un tas di supermarket cu tabata cologá entre tablero di 
WC y e curpa dje barco. 

Ministerio Publico a pidi un castigo di 5 aña di prizon 
y e tribunal igual cu e Fiscal a haña cu loke e marinier 
a haci tabata un bóftá sin man contra imagen y repu- 
tacion di Marina Real Hulandes y esey a pisa fuerte- 
mente contra e acusado. 

Esey hustamente nan a caba di uza e barco y su tripu- 
lantenan pa duna yudansa humanitario despues di e 
orcan cu a pasa riba Bahamas. Di otro banda nan a 
haña e acusado masha hoben y esey a pisa na su fa- 
bor na momento di dicta sentencia plus e hecho cu el a 
haña retiro sin honor. 

RDK ta splica esfuersonan pa garantisa 
suministro di combustibel local 


Amm 

^^ 

"Señor a trata mi segun mi bon conducta, E'la recom- 
pensa mi pa mi mannan limpi, pasobra mi a sigi Señor su 
camindanan y mi no a peca bira lomba pa Dios.Tur Su 
decretonan m'a tene mi dilanti, nunca mi no a rechasa 
su mandamentonan." 

Salmo 18:20-22 

Cu inmenso tristesa pero conforme cu boluntad di Dios 
nos ta participa fayecimento di mi querido esposo, nos 
tata y nos welo stima: 


I 


I 



Mirto Ennilio Koolnnan 

*02-11-1959-t26-02-2020 
Na nomber di su: 

Estimada esposa: 

Imelda Y. Koolman van der Linden 
Yiunan stima: 

Mirelda y Arturo Willems Koolman 
Jarrison Koolman y Jean-Carla Schwengle 
Jarrick Koolman y Britney Bontekoe 
Nieto y nietanan adora: 

Adelisha, Arthur y Alyssa 
Mayornan: 

tBruno Emilio y tMaria Flerida Koolman Dijkhoff 
Suegro y suegra: 

Antonio van der Linden y tEliza van der Linden Ras 
Rumannan: 

Marlene y esposo Croes Koolman 
Evelina y esposo Dijkhoff Koolman 
Ronnie Koolman y Jeanne Wouters 
Erick Koolman 

Gino Koolman y Mireya Hernandez 
Swa y cuñanan 
Sobrino y sobrinanan: 

Egbert, Elbert, Charleson, Jerry, Emely, Jair, Shaquille y 
Shamil 

Omo- y tantanan defunto di famia Koolman y Dijkhoff 
Omo- y tantanan di respet: 

Brigida Dijkhoff-Giel, Brigida Dijkhoff-Maduro,Tina 
Dijkhoff-Ras y Calito Cruz. 

Primo- y primanan, ihanan, comper- y comernan, 
bisiñanan, amigo- y amiganan, coleganan di Korrectie 
Instituut Aruba, ex-hungadornan di SV San Luis 
Deportivo y ex-hungadornan di San Luis Liquortique. 
Demas famianan: Koolman, van der Linden, Ras, Willems, 
Schwengle, Bontekoe, Croes, Dijkhoff, Wouters, Hernan- 
dez, Tromp, Cruz, de Cuba, Yarzagaray, Geerman, Vrolijk, 
van de Linde, Curiel, Blom, Halabi, Chan, Huizinga, 
Krozendijk. 

Ta invita pa acto di entiero cual lo tuma lugar diahuebs 5 
di maart 2020 na Misa Sagrado Curason na Savaneta pa 
4'or di atardi, despues pa Santana Catolico na Savaneta. 
Nos defunto stima lo reposa di 2br di atardi den misa 
Sagrado Curason na Savaneta. 

Adres pa condolencia: Aurora Funeral Home diaranson 4 
di maart 2020 di 7br pa 9br di anochi. 

Despensa nos si den nos tristesa nos por a lubida un of 
masfamiliar. 

Nos ta lamenta cu despues di entierro nos no ta ricibi 
bishita na cas. 


WILLEMSTAD - Córsou mester por 
keda conta cu combustibel y gas pa 
nos bida por sigui normal tur dia. 
E situashon actual, caminda cu 
tin e refineria pará en espera di e 
próximo operador, a pone Gobiérno 
di Córsou, Curoil y RdK activá un 
plan di contigencia. 

Di e forma aki Córsou ta keda ga- 
rantisá di e.o. gasolin, diesel y gas, 
durante di un periodo di transicion 
di e refineria. Pa garantisá esaki 
Curaçao Refinery Utilities (CRU) 
mester usa combustibel importá 
y mantené facilidadnan den e re- 
fineria den funcion. Esaki ta trece 
su gastonan cuné. 

Refineria di Córsou a splica cu tem- 
po cu Refineria Isla tabata manehá 
y operá e refineria, CRU y Refineria 
Isla tabatin un acuerdo caminda 
CRU tabata ricibi combustibel cu e 
refineria mes tabata produci y usa 
den su mes fórnonan. 


Y a cambio Refineria Isla tabata 
ricibi coriente, stom, aire y awa de- 
saliná pa su produccion. Refineria 
Isla tabata paga CRU tambe un 
asina yama ‘take or pay fee’. For 
2018 sinembargo Refineria Isla no 
tabata operando e refineria di for- 
ma optimal. Consecuentemente, 
for di e tempo ey mayoria producto 
petrolero pa consumo local, tabata 
keda importá dor di Curoil, cu ex- 
cepcion di combustibel pa CRU cu 
ainda a keda disponibel. 

Como parti di e acuerdo cu RdK, 
Refineria Isla no tabata cobra p’e 
combustibel ni tampoco pa uso di e 
facilidadnan necesario pa suminis- 
tro di producto local. 

Tabatin suficiente combustibel den 
tankinan pa por suministrá CRU. 
Aworaki, den e actual periodo di 
transicion, nos refineria no ta pro- 
duciendo ningun producto incluso 
no ta suministrá e combustibel mas 
sin pago. 


Refineria di Córsou a refuta 
tarifa preferencial pa Klesch 


WILLEMSTAD - Pa finalisá RdK 
kier haci uso di e oportunidad pa 
coregi un informe incorecto cu ta 
circulá den media comosifuera érf- 
pacht na Grupo Klesch ta conforme 
un “gliding scale.” Esaki no ta 
cuadra cu realidad. 

Den e caso specifico aki e terenonan 
(cu ta keda propiedad di Córsou) ta 
keda otorgá den ‘long lease’ (camin- 
da anualmente ta subi esaki cu un 


tasa di infiacion te na un máximo 
defini) pues ta manera un érfpacht 
di un cas. 

Esaki ta generá un entrada anual 
pa Córsou. Ademas, lo ricibi un 
asina yamá ‘throughput fee’ se- 
gun e cantidad di productonan cu 
ta pasa dor di nos Bullenbaai. Di e 
forma aki Córsou awor ta probechá 
tambe di e potencial cu Bullenbaai 
tin p’e operador. 

"Señor ta mi wardador, mi'n tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di: 



JulioTromp 

^22-05-1939- t03-03-2020 
Acto di entiero lo wordo anuncia despues. 


Aiifcra 








Gradicimento y Invitacion 

Pa medio di esaki famia kier a gradici tur esnan 
cu na un manera of otro a duna nos sosten, consuelo y 
forsa durante e tempo dificil cu e fayecimento y entiero 
di nos defunto stima: 



Maria Dirksz-de Lugo 

Cariñosamente yama:"l\/loeder, Machi y Ija" 

Boso muestra di atencion ta di hopi aprecio y un gran 
sosten pa nos. Un danki na un y tur cu a manda carchi, 
krans, whatsapp, email y a hasi yamada nan telefonico. 
Un danki special ta bay na dokternan y zusternan di 
H.O.H.Tambe na Aurora Funeral Home pa cu su bon 
servicio y atencion. 

Boso muestra di atenshon tabata un gran Consuelo pa 
nos. 

Na mes momento nos ta invita famia, bisiña-, amigo- y 
conocirnan 

pa compaña nos na 3 Santo Sacrificio di Misa na misa 
Pro Catedral San Francisco na Playa; 
diahuebs 5 di maart, diadomingo 8 di maart y diaranson 
11 di maart 2020. 

Despues di ultimo misa lo tin un rosario na cas. 

Boso presencia ta altamente aprecia. 





"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señorta hasi" 
Salmo 33 


Cu dolor na nos curason, pero conforme cu boluntad di 
Señor, nos ta anuncia fayecimento di nos ser stima: 



Sra. MagdalenaTromp-Luydens 

Mihorconoci como"Leen" 
*13-10-1938-t03-03-2020 


Acto di entiero lo wordo anuncia despues 


aX. 

"i E lo seka tur lágrima kita for di nan wowo; i lo no tin 
morto mas; lo no tin lamento mas, ni yoramentu, ni doló; 
e promé kosnan a pasa." 

Revelashon 21:4 


Nunca es el momento adecuado para una despedida. 
Pero sabemos que no es un adiós es un hasta pronto. 

Descansa en paz querida mamá, abuelita, suegra, tia, 
hermana: 


Señora LuciaVera Haro 

*28-06-1934-t28-02-2020 


Familia Garcia Bustamante 
Glenn, Maritza, Mia Gabriela, Luis. 

Familia y amigos en Chile. 

Demas familia Garcia na Aruba 

Ta inivta pa acto di despedida cual lo tuma lugar na 
Aurora Fuberal Home diahuebs 5 di maart 2020 di 7br 
pa 8'or di anochi. 

Cremacion lo tuma lugar den seno familiar. 

Disculpa nos pero despues di despedida nos no ta ricibi 
bishita di condolencia na cas. 



Corsou mes o 
importá y distribui 
productonon petrolero 

WILLEMSTAD - Actualmente 
Córsou mes mester importá e 
combustibel y paga p’e. 

Awor cu Córsou ta importando 
su productonan, mester des- 
cargá barco, almacená e produc- 
to y distribui e producto. 

Esaki ta trece gastonan opera- 
cional manera mantencion di 
e infrastructura, seguro di e 
productonan den tanki, tést di 
laboratorio, produccion di utili- 
dadnan, seguridad, brandweer y 
mas. 

Particularmente e manera cu 
CRU ta procesando e descarga- 
mento, almacenahe y despacho 
di gas LPG, ta un proceso cos- 
toso como cu infrastructura di e 
refineria ta rekeri importacion 
y descarga di e gas friu (krioge- 
no). Despacho y distribucion ta 
rekeri stom, stom ta rekeri bóil- 
er y bóiler ta rekeri combustibel. 

Bal enfatisá cu e gastonan aki 
NO ta inclui e costo di alrededor 
di 900 trahador cu ta laborá riba 
nos refineria den e periodo di 
transicion. Disponibilidad di nos 
mes expertonan, cu amplio cono- 
cemento di e refineria, ta di vi- 
tal importancia pa garantisá un 
futuro pa nos refineria. Ta hasc 
e inversion aki for di reservanan 
di RdK, como parti di esfuerso- 
nan pa garantisá un futuro du- 
radero di nos refineria. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona" 

LiKe nos riba facebooK 

Keda “up to date” ij liKe nos riba facebooK 
\AAAAA/.facebooK.com/awemainta 




Subi riba nos website 


xAAAAA/.awemainta.com 


AWEMainta completamente 

DIGITAL 

















